**LG Electronics Inc. får den højeste bæredygtighedsvurdering fra EcoVadis**

**København, 4. februar, 2021** - Det uafhængige analysefirma EcoVadis evaluerer årligt virksomheder og organisationers arbejde med bæredygtighed i en række forskellige brancher. I EcoVadis seneste evaluering af LG Electronics Inc. modtager virksomheden prisen "Platin" og en placering i den absolutte øverst top.

**En af verdens førende metoder til evaluering af bæredygtighed**

EcoVadis er et uafhængigt analysefirma, der årligt evaluerer virksomheders og organisationers bæredygtighedsniveau inden for fire områder: miljø, arbejdsmiljø og menneskerettigheder, etik og bæredygtige indkøb. I alt er ca. 75.000 virksomheder og organisationer i over 160 lande blevet evalueret af EcoVadis. Ud fra et pointsystem indeholdende 21 kriterier tildeles organisationer priserne "Bronze" (45 til 53 point), "Sølv" (54 til 65 point), "Guld" (66 til 72 point) og "Platin" (73 til 100 point).

EcoVadis metode er baseret på internationale bæredygtighedsstandarder (Global Reporting Initiative, UN Global Impact og ISO 26000), hvor evalueringerne af virksomheder og organisationer overvåges af et tredjepartsudvalg bestående af eksperter inden for bæredygtighed.

**LG Electronics Inc. i den absolutte top af virksomheder**

**I den seneste evaluering, fra december 2020, modtager LG Electronics Inc. 73 ud af 100 mulige point og tildeles "Platin"-prisen. Dette placerer virksomheden i det absolutte øverste niveau af virksomheder i EcoVadis bæredygtighedsmålinger. Kun én procent af alle vurderede virksomheder når dette niveau, og for LG betyder det, at de går fra "Guld" til ”Platin”. LG modtog deres Guld-status i 2019.**

**LG Electronics topkarakterer inden for bæredygtighed er et resultat af virksomhedens arbejde for at bidrage til bæredygtig vækst. Dette inkluderer en række forpligtelser og mål sammen med "GREEN PRODUCT"-strategien, der sigter mod at udvikle produkter der reduceret miljøpåvirkning gennem produktets livscyklus. Virksomhedens strategi inkluderer udvikling af produkter med lavt støjniveau og minimale vibrationer samt reduceret vand- og energiforbrug.**

**Læs mere om LG Electronics arbejde indenfor bæredygtighed på** [www.lg.com/global/sustainability](https://www.lg.com/global/sustainability)

**For yderligere information om EcoVadis, besøg** [www.ecovadis.com](http://www.ecovadis.com)

***Om LG Electronics***

*LG Electronics Inc. er en globalt førende teknologiinnovatør inden for forbrugerelektronik, mobilkommunikation og husholdningsapparater med over 70.000 ansatte, der arbejder 140 steder rundt om i verden. LG Electronics består af fem forretningsenheder - Home Appliance & Air Solutions, Home Entertainment, Mobile Communications, Vehicle Components og B2B - og er en af ​​verdens førende producenter af TV'er, mobiltelefoner, klimaanlæg, vaskemaskiner og køleskabe. I 2020 havde LG Electronics et samlet globalt salg på 56 milliarder dollars. For mere information og nyheder om LG Electronics, besøg* [*www.LGnewsroom.com*](http://www.LGnewsroom.com)*.*